Frederic Bartlett
Sir Frederic Charles Bartlett (20. oktoober 1886 – 30. september 1969) oli briti psühholoog ja esimene eksperimentaalpsühholoogia professor Cambridge’i Ülikoolis. Ta oli üks kognitiivse psühholoogia esiisadest[viide?]. Bartlett pidas suurt osa oma kognitiivse psühholoogia alasest tööst sotsiaalpsühholoogiliseks, aga ta oli huvitatud ka antropoloogiast, moraaliteadusest, filosoofiast ja sotsioloogiast.